text: Skøjtebanerne sveder
  30 december 2011 kl. 17.45
  Mens kommunerne glæder sig over, at de sparer sne-millioner, har skøjtebanerne i det svært. I Fredericia har de taget konsekvensen og slukket for strømmen.
  Der var stadig enkelte skøjteløbere på Gasværksgrunden i Fredericia i formiddag. Men isen smelter lystigt. 
  Kommunen valgte tirsdag at lukke skøjtebanen. De høje temperaturer giver en dårlig iskvalitet - og en kolosal strømregning.
  
  Isen sveder
  På Torvet i Esbjerg er der aktivitet på isbanen, hvor den blanke overflade viser, at skøjtebanen sveder, når luften er over køleskabstemperatur. 
  Også i Sønderborg og Aabenraa er der gang i skøjtebanerne. Her vil der være åbent til midt i februar - hvis ikke den grønne vinter fortsætter...
  
  Skøjtebane må vige for p-hus
  I Vejle er der ingen skøjtebane i år. Pladsen Ved Anlægget skal til foråret graves op til et tre-etagers parkeringshus. Og hvis der var etableret isbane på området, ville jorden være bundfrossen ned i to meters dybde. Det ville forsinke første spadestik til parkeringshuset. 
  Byrådet i Vejle har vedtaget, at der skal etableres en ny skøjtebane på en anden af byens store parkeringspladser
  